CELEX: 32005R1268
Language: el
Date: 2005-08-01 00:00:00
Title: Κανονισμός (ΕΚ) αριθ. 1268/2005 της Επιτροπής, της 1ης Αυγούστου 2005, για την τροποποίηση του κανονισμού (ΕΟΚ) αριθ. 2191/81 περί της χορηγήσεως ενισχύσεως για την αγορά βουτύρου από μη κερδοσκοπικά ιδρύματα και οργανισμούς

2.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 201/36
            
         ΚΑΝΟΝΙΣΜΌΣ (ΕΚ) αριθ. 1268/2005 ΤΗΣ ΕΠΙΤΡΟΠΉΣ
   της 1ης Αυγούστου 2005
   για την τροποποίηση του κανονισμού (ΕΟΚ) αριθ. 2191/81 περί της χορηγήσεως ενισχύσεως για την αγορά βουτύρου από μη κερδοσκοπικά ιδρύματα και οργανισμούς
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), και ιδίως το άρθρο 15,
   Εκτιμώντας τα ακόλουθα:
   
               (1)
            
            
               Ο κανονισμός (ΕΟΚ) αριθ. 2191/81 της Επιτροπής (2), προβλέπει τη χορήγηση ενίσχυσης για την αγορά βουτύρου από μη κερδοσκοπικά ιδρύματα και οργανισμούς. Εν όψει της μείωσης της τιμής παρέμβασης για το βούτυρο και της επακόλουθης μείωσης των επιπέδων ενίσχυσης σε άλλα καθεστώτα ενίσχυσης του βουτύρου, το ποσό της ενίσχυσης πρέπει να μειωθεί.
            
         
               (2)
            
            
               Λόγω της φύσεως των τελικών δικαιούχων του εν λόγω καθεστώτος, είναι ανάγκη να προβλεφθεί η παρέλευση κάποιου χρονικού διαστήματος μεταξύ της έναρξης ισχύος του κανονισμού και της εφαρμογής του, προκειμένου να μπορέσουν οι δικαιούχοι να προσαρμοστούν στο νέο επίπεδο ενίσχυσης.
            
         
               (3)
            
            
               Η επιτροπή διαχείρισης γάλακτος και γαλακτοκομικών προϊόντων δεν διατύπωσε γνώμη στην προθεσμία που όρισε ο πρόεδρός της,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο άρθρο 2 παράγραφος 1 πρώτο εδάφιο του κανονισμού (ΕΟΚ) αριθ. 2191/81, το ποσό των «80 EUR» αντικαθίσταται από το ποσό των «60 EUR».
   Άρθρο 2
   Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Σεπτεμβρίου 2005.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 1 Αυγούστου 2005.
      
         
            Για την Επιτροπή
         
         Mariann FISCHER BOEL
         
            Μέλος της Επιτροπής
         
      
   
   
      (1)  ΕΕ L 160 της 26.6.1999, σ. 48· κανονισμός όπως τροποποιήθηκε τελευταία από τον κανονισμό (ΕΚ) αριθ. 186/2004 της Επιτροπής (ΕΕ L 29 της 3.2.2004, σ. 6).
   
      (2)  ΕΕ L 213 της 1.8.1981, σ. 20· κανονισμός όπως τροποποιήθηκε τελευταία από τον κανονισμό (ΕΚ) αριθ. 181/2005 (ΕΕ L 30 της 3.2.2005, σ. 8).